Diari Oficial de la Generalitat Valenciana


Sumari del DOGV 9885, del 04-07-2024 (2024/6048)

Anunci pel qual se sotmet a informació pública la 44 modificació puntual del Pla general de Sant Vicent del Raspeig.
--------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/6048


Data del document
:   18-06-2024

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública la 44 modificació puntual del Pla general de Sant Vicent del Raspeig. [2024/6048]  
El 18 d'abril de 2022 la Junta de Govern local, com a òrgan ambiental competent en afectar únicament l'ordenació detallada d'unes certes parcel·les en sòl urbà, va emetre un informe ambiental i territorial estratègic (IATE) favorable, i per procediment simplificat, pel que fa a la 44a modificació puntual del pla general sobre l'ampliació de la zona dotacional al costat de l'avinguda de la Llibertat, conforme als criteris establits per la legislació vigent i en els termes del document tècnic del Servici Municipal d'Arquitectura i Planejament. De conformitat amb l'article 53.8 del Decret legislatiu 1/2021, pel qual s'aprova el text refós de la Llei d'ordenació del territori, urbanisme i paisatge (LOTUP), esta resolució no és susceptible de cap recurs, sense perjuí dels que, si és el cas, procedisquen en via judicial contenciosa administrativa enfront de l'aprovació definitiva de la modificació puntual del planejament urbanístic que es referix a continuació.  
  
El Ple de l'Ajuntament, en la sessió de 29 de maig de 2024, va acordar, conforme a l'article 61.1.a del text refós de la LOTUP, sotmetre a informació pública, per un termini de quaranta-cinc dies i mitjançant l'anunci publicat en premsa escrita de gran difusió en la localitat, en el Diari Oficial de la Generalitat Valenciana (DOGV) i en la pàgina web municipal, amb la indicació de l'adreça electrònica per a la seua consulta, la 44a modificació del pla general redactada pel Servici Municipal d'Arquitectura, sobre l'ampliació de la zona dotacional al costat de l'avinguda de la Llibertat, amb proposta simultània de deixar sense efecte el Conveni urbanístic aprovat en ocasió de la 17a modificació puntual del pla general (ple de 30 de gener 2008) subscrit l'1 d'octubre de 2008, segons consta en l'expedient electrònic.  
El document tècnic de la modificació puntual podrà ser examinat en la seu electrònica de l'Ajuntament a través de l'enllaç següent: https://raspeig.sedipualba.es, i en l'apartat de validació consignar el codi segur de verificació següent: HDAA AKKL YRCH 3TFW K7RR, presencialment en el Servici d'Urbanisme i en la pàgina web (www.raspeig.es), i durant el termini indicat de 45 dies, des de la publicació en el DOGV, es podran presentar les al·legacions que s'estimen pertinents.  
  
  
Sant Vicent del Raspeig, 18 de juny de 2024.- L'alcalde: José Rafael Pascual Llopis.